**iktsz.: ……./2021.**

**EMLÉKEZTETŐ**

Előzmények:

* az Önkormányzat a pályázati eljárás során az előzetes tájékoztatási kötelezettségének 2019. december 10. napján tett eleget;
* Szombathely Megyei Jogú Város Közgyűlése a 32/2021.(II.25.) Pm. számú határozattal nyilvános pályázatot írt ki Szombathely Megyei Jogú Város közigazgatási területén autóbusszal végzett, menetrend szerinti személyszállítási feladatok ellátására;
* a pályázati felhívás a Magyar Közlöny mellékleteként megjelenő Hivatalos Értesítőben 2021. március 12. napján megjelent;
* az Önkormányzat a pályázók kérésére a pályázati kiírást a 126/2021.(V.5.) Pm. számú határozattal módosította. A módosítás alapján az ajánlattevőknek lehetősége volt olyan ajánlatot is tennie, amely csökkentett viszonylatszámot és ennek megfelelően csökkentett költségeket tartalmaz, ami nem minősül bírálati szempontnak, de az ajánlattevő nyertessége esetén szerződéses kötelezettségvállalását kell, hogy képezze. A pályázat benyújtásának időpontja

2021. május 12. napjáról 2021. június 2. napjára módosult;

* a pályázati kiírás módosítása a Magyar Közlöny mellékleteként megjelenő Hivatalos Értesítőben 2021. május 10. napján megjelent;
* az Önkormányzat a pályázók kiegészítő tájékoztatás kérését és az azokra adott válaszokat a www.szombathely.hu weboldalon mindenki számára megismerhetővé tett.

A pályázati kiírásra határidőben kettő pályázó nyújtott be pályázatot az alábbiak szerint:

**1.**

|  |  |
| --- | --- |
| **Ajánlattevő megnevezése:** | VOLÁNBUSZ ZRT. |
| **Ajánlattevő székhelye** | 1091 Budapest, Üllői út 131.  |
| **Ajánlattevő cégjegyzék száma** | Cg. 01-10-042156 |
| **Ajánlattevő képviselője** | Dr. Pafféri Zoltán Lajos Elnök-vezérigazgató |
| **Ajánlat beérkezésének időpontja:** | 2021. június 1. napja 13 óra 00 perc |
| **A pályázó ajánlata a hasznos kilométerkibocsátás ellentételezésére**  | 696,6 Ft/hasznos km |

**A pályázó ajánlata a hasznos kilométerkibocsátás ellentételezése tekintetében:**

A pályázó által benyújtott pályázat 38. oldalán a következő szerepel: „Amennyiben bérfejlesztési támogatás a tervezettől eltérően került folyósításra, akkor az eltérés az önkormányzati ellentételezési igény változását vonja maga után.”

A pályázó által benyújtott pályázat 40. oldalán a következő szerepel: „A fenti feltételrendszer mellett a pályázó által 2022. évre tervezett fajlagos önkormányzati támogatási összeg igény a fenti feltételrendszer mellett 696,6 Ft/hasznos km. Mivel a pályázati kiírás autóbuszcserék szükségesek a szolgáltatási időszak későbbi éveiben is, ezért a költségek (és ezzel az ellentételezési igény) évek közötti változása az infláció mértékénél magasabb.”

A pályázó által benyújtott pályázat 79. oldalán szereplő szerződéstervezet 11.5. pontja szerint: „Megrendelő év közben havonta ellentételezési előleget fizet…”.

A pályázó által benyújtott pályázat 80. oldalán szereplő szerződéstervezet 11.6. pontja szerint: „Felek rögzítik, hogy 2022. évben az ellentételezési előleg – pályázatban szereplő – az egy hasznos kilométerre vetített ellentételezés figyelembe vételével kerül meghatározásra, melynek mérték 696,6 Ft/hasznos kilométer.”.

A pályázati kiírás szerint az önkormányzat által megfizetésre kerülő éves ellentételezés összege „a tárgyévben az egy hasznos kilométerre vetített (adott évi) ellentételezés összege, szorozva a tárgyévi menetrend alapján számított éves hasznos kilométerkibocsátással, növelve az éves önkezelési kilométer ellentételezésével”. A pályázati felhívás 9. oldal 20. pontja szerint: „2023. évtől az egy kilométerre vetített ellentételezés összege a tárgyévet megelőző év KSH által közzétett fogyasztói árindex mértékével korrigálásra kerül.”

Pályázó ajánlatában tehát – a pályázati felhívásban foglaltakkal szemben – az ellentételezési előlegre tett ajánlatot.

**A pályázó ajánlata a buszpark egységes megjelenése tekintetében:**

A pályázó a pályázat 72. oldalán szereplő szerződés-tervezet 8.1. pont a) alpontja szerint: „törekszik a helyi közforgalmú közlekedésben résztvevő gépjárművek egységes megjelenésére úgy, hogy az utazóközönség számára az jól felismerhető legyen, a járműveken kívülről, kizárólag a kilátást nem zavaró reklámot helyezhet el, illetve enged elhelyezni akként, hogy az egységes megjelenés és a jó felismerhetőség követelménye továbbra is érvényesüljön.”

A pályázat 74. oldalán szereplő szerződés-tervezet 8.5. pontja szerint „Szolgáltató a tevékenység ellátása során a gazdaságossági és hatékonysági szempontok figyelembevételével állandó jelleggel, a közszolgáltatási szerződésben meghatározott járatok maradéktalan leközlekedtetése, a mindenkori szolgáltatás zavartalan biztosítása, folyamatos fenntartása érdekében ideiglenes jelleggel jogosult nem a Szombathely helyi személyszállítási szolgáltatásban rendszeresített, de helyi személyszállítási szolgáltatás ellátására alkalmas helyközi autóbuszok bevonására is, mely autóbuszoknak az egységes arculatra, illetve az akusztikus és vizuális utastájékoztatásra vonatkozó követelményeknek nem kell megfelelniük.”

A pályázati kiírás 10. oldal 1. pontjának 4. francia bekezdése szerint: „Minden busznak egységes megjelenésűnek kell lennie, külső felületein Szombathely Megyei Jogú Város címerét és megnevezését fel kell rajtuk tüntetni.”

A pályázó ajánlata az autóbuszok egységes megjelenése vonatkozásában nem felel meg a pályázati kiírás feltételeinek.

**A pályázó ajánlata a viszonylatszámot feltüntető táblák tekintetében:**

A pályázat 72. és 73. oldalán szereplő szerződés-tervezet 8.1. pont b) alpontja szerint a pályázó „törekszik arra, hogy az autóbuszok homlokfelületén és a jobb oldalán a viszonylatot és annak számát feltüntető táblák kerüljenek elhelyezésre, és azokat sötétedés után oly módon megvilágítja, hogy átlagos körülményeket feltételezve a viszonylat száma és a szöveges rész jól látható legyen”.

A pályázat 74. oldalán szereplő szerződés-tervezet 8.5. pontja szerint „Szolgáltató a tevékenység ellátása során a gazdaságossági és hatékonysági szempontok figyelembevételével állandó jelleggel, a közszolgáltatási szerződésben meghatározott járatok maradéktalan leközlekedtetése, a mindenkori szolgáltatás zavartalan biztosítása, folyamatos fenntartása érdekében ideiglenes jelleggel jogosult nem a Szombathely helyi személyszállítási szolgáltatásban rendszeresített, de helyi személyszállítási szolgáltatás ellátására alkalmas helyközi autóbuszok bevonására is, mely autóbuszoknak az egységes arculatra, illetve az akusztikus és vizuális utastájékoztatásra vonatkozó követelményeknek nem kell megfelelniük.”

A pályázati kiírás 10. oldal 1. pontjának 6. francia bekezdése szerint: „A Szolgáltató az üzemeltetésbe bevont autóbuszokon köteles elektronikus viszonylatszám kijelző rendszert és hangos belső utas-tájékoztató rendszert működtetni.”

A pályázó ajánlata a viszonylatszámot feltüntető táblák tekintetében nem felel meg a pályázati kiírás feltételeinek.

**A pályázó ajánlata az autóbuszon történő reklámelhelyezésre vonatkozóan:**

A pályázat 72. oldalán szereplő szerződés-tervezet 8.1. pont a) alpontja szerint, a pályázó: „törekszik a helyi közforgalmú közlekedésben résztvevő gépjárművek egységes megjelenésére úgy, hogy az utazóközönség számára az jól felismerhető legyen, a járműveken kívülről, kizárólag a kilátást nem zavaró reklámot helyezhet el, illetve enged elhelyezni akként, hogy az egységes megjelenés és a jó felismerhetőség követelménye továbbra is érvényesüljön.”

A pályázati kiírás 12. oldal 17. pontja szerint: „A járművek külső felületén reklám csak a jármű hátulján, illetve a jármű oldalán az ablak alatti oldallemezen, úgy helyezhető el, hogy az egységes megjelenés és a jó felismerhetőség követelménye továbbra is érvényesüljön.”.

A pályázó ajánlata az autóbuszon elhelyezett reklámok tekintetében nem felel meg a pályázati kiírás feltételeinek.

A pályázati kiírás 5. oldalán szereplők szerint: „Érvénytelen **a pályázat, ha:**

1. **az nem felel meg a pályázati felhívásban és a pályázati kiírásban meghatározott feltételeknek;”.**

Fentiek alapján a pályázó által benyújtott ajánlat nem felel meg a pályázati felhívásban és a pályázati kiírásban meghatározott feltételeknek, ezért a pályázat érvénytelen. A pályázati kiírás 8. oldalán szereplők szerint a kiíró csak az érvényes pályázatokat bírálja el.

**2.**

|  |  |
| --- | --- |
| **Ajánlattevő megnevezése:** | Blaguss Agora Hungary Kft. |
| **Ajánlattevő székhelye** | 9400 Sopron, Zarándok út 5.  |
| **Ajánlattevő cégjegyzék száma** | Cg. 08-09-014886 |
| **Ajánlattevő képviselője** | Szlávik Gábor ügyvezető |
| **Ajánlat beérkezésének időpontja:** | 2021. június 2. napja 9 óra 31 perc |
| **A pályázó ajánlata a hasznos kilométerkibocsátás ellentételezésére** | 650 Ft/hasznos km |

**A PÁLYÁZAT KÖTELEZŐ TARTALMA**

**A pályázatot úgy kell összeállítani, hogy a pályázati kiírásban foglalt valamennyi feltételnek és előírásnak való megfelelés a pályázatból ellenőrizhető és megállapítható legyen. A pályázat összeállítása során különös hangsúlyt kell fektetni az ajánlati elemek megfelelő bemutatására.**

**A pályázatnak kötelezően tartalmazni kell az alábbiakat:**

* **Tartalomjegyzék** – *A pályázat tartalmazza*
* **Pályázó bemutatkozása, elérhetőségei és főbb gazdasági adatai -** *A pályázat tartalmazza, az alábbiak szerint:*

*„A Blaguss Agora Hungary Kft****.*** *cég központja Sopronban található, mely működését 2008. októberében kezdte meg. 2012-ben nagy volumenű beruházás valósult meg, melynek eredményeként közel 6.000 m2-en* ***modern autóbusz telephelyet*** *hoztunk létre, ahol irodáink, jól felszerelt* ***javítóműhely****, automata* ***autóbuszmosó*** *és saját* ***üzemanyagkút*** *kapott helyet.* *A tevékenység bővülése szükségessé tette budapesti és győri kirendeltségeink létrehozását. 2019-ben újabb beruházást hajtottunk végre* ***Győrben****: az év végén 2.000 m2-en saját telephelyet nyitottunk irodákkal, automata buszmosóval, parkolóhelyekkel, ügyfeleink még professzionálisabb kiszolgálása érdekében. Évente 8.000.000 megtett kilométer a hivatásforgalomban, naponta 70 autóbusszal szállítjuk megrendelőink munkatársait biztonságosan, kényelemben a munkahelyükre és haza. A hivatásforgalomban szolgálatot teljesítő járműveink átlagéletkora kevesebb, mint 3,5 év, folyamatosan karbantartott, prémium minőségű autóbuszok, mindig a megrendelő igényei és az igényelt szolgáltatás sajátosságainak megfelelően, 24/7 telefonos ügyelet, professzionális flottamenedzsment és informatikai háttér (járműkövetés, online adatok), folyamatos ügyféltámogatás. Cégünk Sopronban modern technikai eszközökkel felszerelt műhellyel, illetve jól képzett személyzettel rendelkezik. Az esetleges műszaki hibák elhárítását a nap 24 órájában felszerelt műhelykocsival végezzük a soproni és a győri régióban. Szombathelyen jelenleg nem rendelkezünk műszaki telephellyel, sikeres pályázat esetén a műszaki támogatást a szolgáltatás kezdeti időszakában bérelt telephelyen biztosítjuk, hosszú távon soproni, illetve győri telephelyünk mintájára létrehozzuk saját szombathelyi telephelyünket.* *2021-ben társaságunk bevezette a MSZ EN ISO 9001:2015 minőségirányítási rendszert, valamint kiépítettük az MSZ EN ISO 14001 környezetközpontú irányítási rendszert. Célunk ezzel a minőség, ezáltal partnereink elégedettségének további növelése.”*

* **Közösségi közlekedésben szerzett tapasztalati ismertetése -** *A pályázat tartalmazza, az alábbiak szerint:*

*Városi személyszállítás (Blaguss Reisen GmbH) Bécs (évi cca. 1.000.000 km), Krems, Mattersbusrg, Felsőpulya, Marchegg. Különcélú menetrend szerinti személyszállítás: Fót. Különcélú személyszállítás: AUDI Hungária Zrt. (48 db busz), Autoliv Kft. (17 db busz).*

* **A szerződés teljesítéséhez rendelkezésre álló (és bevonni kívánt) személyi és tárgyi feltételek, valamint telephely bemutatása -** *A pályázat tartalmazza, az alábbiak szerint:*

*Személyi állomány: számít a jelenlegi szolgáltató autóbuszvezető munkatársaira, a teljes személyi állomány jogfolytonos átvételét nem tervezi, egyéb munkavállalók átvételét egyedi döntés szerint tervezi. Tárgyi feltétel: Az Éhen Gyula téren (a jelenlegi helyén) tervezik kialakítani a forgalomirányításra, jegyértékesítésre szolgáló munkaállomásokat, az autóbuszvezetők munkaközi szünet eltöltésére alkalmas pihenőhelyiség kialakítását szintén itt tervezi. Az intermodális közlekedési csomópont tervezett megvalósításáig ideiglenes, esztétikus konténer(ek)ből összeállított megoldásban gondolkodnak, mely igényes, kulturált munkavégzést és pihenést tesz lehetővé. Telephely: Sikeres pályázat esetén vállalja, hogy saját vagy bérelt telephelyet tart fenn a szerződés teljes időtartama alatt Szombathely közigazgatási határán belül az autóbuszok tárolására. Szolgáltatás megkezdésének napjáig megadja a telephely címét. Autóbuszok javítása szakszervízben történik.*

* **Műszaki felszereltség, járműpark és annak technikai bemutatása, beleértve a rendelkezésre álló tartalékkapacitást is. Konkrét adatok a megpályázott szolgáltatás bonyolítására bevonandó, vagy tartalékként feltüntetett buszokról: rendszám, gyártmány, típus, férőhely, első forgalomba helyezési időpontja -** *A pályázat tartalmazza, az alábbiak szerint:*

*Új autóbuszokat kíván beszerezni 70 % mértékben, további 5 db a pályázati feltételeknek megfelelő, használt busz bevonásával, melynek mindegyike megfelel az EURO 6 normának. (Mercedes-Benz Citaro szóló 77 álló-28 ülőhely, Mercedes-Benz csuklós 117 álló-40 ülőhely és Mercedes-Benz midi 30 férőhely). Szombathely város lakóinak minőségi és megbízható kiszolgálása érdekében, figyelembe véve a környezetvédelmi szempontokat a cég új autóbuszokat kíván beszerezni.*

*Autóbuszállomány: homogén járműparkkal tervezi, ugyanazon gyártótól*

*összesen 37 darab autóbuszra van szükség:*

*3 darab midi autóbusz (30 fő befogadóképességgel),*

*5 darab csuklós autóbusz,*

*27 darab szóló autóbusz,*

*2 darab szóló tartalék autóbusz.*

*Mercedes-Benz Citaro autóbuszok műszaki jellemzői*

 *2 vagy 3 ajtós változat*

 *77 állóhely*

 *28+1 ülőhely*

 *férőhely összesen 105 fő*

 *hossz 12.135 mm*

 *szélesség 2.950 mm*

 *magasság (klímaberendezéssel együtt) 3.120 mm*

 *fordulókör 21.214 mm*

 *EURO norma: EURO VI*

 *teljesítmény: 220 kW (2.200/perc fordulatszámon)*

 *automata váltó*

 *elektronikus utastájékoztató rendszer*

 *alacsony padlómagasság*

*Mercedes-Benz csuklós autóbuszok műszaki jellemzői*

 *3 vagy 4 ajtós változat*

 *117 állóhely*

 *40+1 ülőhely*

 *férőhely összesen 157 fő*

 *hossz 18.125 mm*

 *szélesség 2.950 mm*

 *magasság (klímaberendezéssel együtt) 3.120 mm*

 *EURO norma: EURO VI*

 *teljesítmény: 265 kW*

 *automata váltó*

 *elektronikus utastájékoztató rendszer*

 *alacsony padlómagasság*

*MIDI autóbuszok alapvető jellemzői*

 *Első vagy hátsó ajtónál alacsony belépés,*

 *Férőhely: 30 fő*

 *Kerekesszék ill. babakocsi elhelyezhető*

 *EURO norma: EURO VI*

 *klímaberendezés*

 *elektronikus utastájékoztatás beépíthetőségtől függően*

 *automata ajtók*

*Az autóbuszok beszerzését megelőzően a pontos specifikáció (pl. utastájékoztatás, utastéri és forgalomfigyelő kamerarendszer stb.) meghatározásához szükségesnek látják egyeztetés lebonyolítását Önkormányzatunkkal.*

* **Pályázó szervezeti és működési rendje, melyet a szolgáltatás során alkalmazni kíván** - *A pályázat tartalmazza, az alábbiak szerint:*
* **Alkalmazandó utas tájékoztató és forgalomirányító rendszer, valamint ügyfélszolgálat bemutatása** *- A pályázat tartalmazza, az alábbiak szerint:*

*„A feladatellátásban alkalmazott autóbuszok GPS alapú valós idejű követését biztosító rendszer kiépítését alapvetésnek tekintjük. Ez alapozza meg a megállóhelyi, valamint a később kifejlesztésre kerülő mobiltelefonos/webes valós idejű utastájékoztatást. Az utastájékoztatást a pályázati kiírásban előírtak szerint vállaljuk.*

*Szombathely, Éhen Gyula téren (a jelenlegi helyén) tervezzük kialakítani a* ***forgalomirányításra****,* ***jegyértékesítésre*** *szolgáló munkaállomásokat, az autóbuszvezetők munkaközi szünet eltöltésére alkalmas pihenőhelyiség kialakítását szintén itt tervezzük.*

*Az intermodális közlekedési csomópont tervezett megvalósításáig ideiglenes, esztétikus konténer(ek)ből összeállított megoldásban gondolkodunk, mely igényes, kulturált munkavégzést és pihenést tesz lehetővé.*

*Elképzelésünk szerint autóbuszvezetőink munkaközi pihenőidejét az előírásokat betartva úgy szervezzük, hogy a pihenőidő alatt az autóbusz váltó autóbuszvezetővel tovább végzi a feladatát. Ezzel a megoldással elkerülhető a vasútállomás felesleges terhelése forgalomból kiálló autóbuszokkal, hatékonyabbá tehető a munkavégzés.*

*Utasaink részére az ügyfélszolgálati tevékenységet alapvetően telefonon vagy online nyújtjuk. A személyes megjelenést igénylő ügyek, például utazási igazolványokkal kapcsolatos ügyintézés, pótdíjakkal kapcsolatos ügyintézés, pótdíj-befizetés, szolgáltatással kapcsolatos észrevételek, javaslatok, reklamációk ügyintézését az Éhen Gyula téren kialakításra kerülő ügyfélponton tervezzük megvalósítani.”*

* **Az utazási feltételekre és díjszabásra vonatkozó szabályzat tervezete**

*„A személyszállítási szolgáltatást a jelenleg hatályban lévő utazási feltételek szerint biztosítjuk, sikeres pályázat esetén a szolgáltatás egészére kiterjedő üzletszabályzatot készítünk. Díjszabás: Szombathely Megyei Jogú Város Önkormányzata Közgyűlésének 460/2012. (XI. 29.) határozata szerint a meglévő tarifa alkalmazásával.”*

A PÁLYÁZAT KÖTELEZŐ TARTALMA

* Kitöltött felolvasólap (1. számú melléklet). *- Tartalmazza*
* Az ajánlati biztosíték átutalását igazoló bankszámlakivonat, vagy bankgarancia. *- Tartalmazza*
* Nyilatkozat a kizáró okokról (2 - 5. számú mellékletek). *- Tartalmazza*
* Nyilatkozat a Pályázati kiírásban foglalt feltételek és kötelezettségek elfogadásáról (6. számú melléklet). *- Tartalmazza*
* Nyilatkozat a „szakmai alkalmassági feltételek és minimális közszolgáltatási követelmények” 1. pontjában foglaltaknak való megfelelésről. *- Tartalmazza*
* Aláírási címpéldány *- Tartalmazza*
* Autóbuszos személyszállításra irányuló engedély másolata. *- Tartalmazza*
* Nyilatkozat a teljes körű utas- és poggyászbiztosítás megkötéséről, vagy a már meglévők másolata. *- Tartalmazza*
* Nyilatkozat a mozgásukban korlátozott személyek utazását biztosító vállalásról. *- Tartalmazza*
* Az utazási feltételekre és díjszabásra vonatkozó szabályzat tervezete. –Utazási feltételek-hiánypótlás, díjszabás *- Tartalmazza*

**Szakmai alkalmassági feltételek és minimális közszolgáltatási követelmények:**

1. A Pályázónak pályázatában igazolnia kell az alábbi alkalmassági feltételeknek való megfelelést, illetve a szolgáltatás időszakára vonatkozóan is nyilatkozatban vállalnia kell az alábbi alkalmassági feltételeknek való megfelelést:
* **2024-től valamennyi busznak meg kell felelni az EURO6-os környezetvédelmi normának**

*összesen 37 darab autóbuszra van szükség:*

*3 darab midi autóbusz (30 fő befogadóképességgel),*

*5 darab csuklós autóbusz,*

*27 darab szóló autóbusz,*

*2 darab szóló tartalék autóbusz.*

*Új autóbuszokat kíván beszerezni 70 % mértékben, 5 db használt busz bevonásával melynek mindegyike megfelel az EURO 6 normának.*

* **A szerződés teljes időtartama alatt, valamennyi busznak klímával kell rendelkeznie.**

*Mindegyik jármű rendelkezik beépített klímaberendezéssel.*

* **A szerződés teljes időtartama alatt, valamennyi busznak alacsonypadlósnak vagy amennyiben ez az adott busztípusnál műszakilag nem lehetséges, alacsony belépésűnek kell lennie**

*Mercedes-Benz Citaro autóbuszok alacsony padlómagasságúak*

*Mercedes-Benz csuklós autóbuszok alacsony padlómagasságúak*

*MIDI autóbuszok első vagy hátsó ajtónál alacsony belépésűek*

* **Minden busznak egységes megjelenésűnek kell lennie, külső felületein Szombathely Megyei Jogú Város címerét és megnevezését fel kell rajtuk tüntetni.**

*„A minőségi szolgáltatás alapja a megbízható, modern járműpark. Társaságunk filozófiáját követve jelen pályázatot homogén járműparkkal tervezzük, azaz az új járművek tekintetében ugyanazon gyártótól származó autóbuszokkal végezzük a szolgáltatást. Az autóbuszok beszerzését megelőzően a pontos specifikáció (pl. utastájékoztatás, utastéri és forgalomfigyelő kamerarendszer, stb.) meghatározásához szükségesnek látjuk egyeztetés lebonyolítását Kiíróval.”*

* **A szolgáltatás teljesítésére kizárólag érvényes hazai forgalmi engedéllyel rendelkező autóbuszokat lehet közlekedtetni.** A **pályázónak 2022. január 1-ig csatolni kell a szolgáltatásba bevont gépjárművek forgalmi engedélyének másolatát, amelyből megállapítható a jármű életkora, motortípusa, férőhely száma, valamint tulajdonviszonya.**

*„Autóbusszal végzett, menetrend szerinti személyszállítás” tárgyban indított pályázati eljárás során nyilatkozom, hogy a pályázati kiírásban foglalt feltételeket és kötelezettségeket megismertem és azokat elfogadtam.*

* A Szolgáltató az üzemeltetésbe bevont autóbuszokon köteles elektronikus viszonylatszám kijelző rendszert és hangos belső utas-tájékoztató rendszert működtetni. A Szolgáltatónak vállalnia kell, hogy az autóbuszokon és legalább 3 helyszínen (Éhen Gyula téren, a Domus Áruháznál, Thököly u. „Városháza” elnevezésű megállóhelyen) GPS alapú utastájékoztató rendszert üzemeltet.

*A feladatellátásban alkalmazott autóbuszok GPS alapú valós idejű követését biztosító rendszer kiépítését alapvetésnek tekintjük. Ez alapozza meg a megállóhelyi, valamint a később kifejlesztésre kerülő mobiltelefonos/webes valós idejű utastájékoztatást. Az utastájékoztatást a pályázati kiírásban előírtak szerint vállaljuk.*

1. **A pályázónak olyan buszparkkal kell végezni a szolgáltatást 2022. évtől, amelyben egyetlen forgalomba állított busz életkora sem haladja meg a 12 évet. 2024. évtől a pályázónak olyan buszparkkal kell végezni a szolgáltatást, amelyben egyetlen forgalomba állított busz életkora sem haladja meg a szerződés időtartama alatt a 8 évet**

*A pályázó vállalása szerint a flotta 70%-át új autóbusz alkotná, míg a fennmaradó 5 db autóbusz a pályázati kiírásban mindennek megfelelő használt autóbusz lenne.*

1. **Ajánlattevőnek a szolgáltatást olyan méretű autóbuszokkal kell biztosítani, ami alkalmas az utasforgalom megfelelő szintű kiszolgálására, azzal, hogy ajánlatkérő hozzájárul ahhoz, hogy ajánlattevő legfeljebb 10 db MIDI buszt vonjon be a szolgáltatásba az ajánlatkérő előzetes hozzájárulásával;**

*3 darab midi autóbusz (30 fő befogadóképességgel) kerül bevonásra,*

1. **A Szolgáltató köteles gondoskodni a szolgáltatás igénybevételéhez szükséges utazási jegyek és bérletek előállításáról, valamint olyan értékesítési hálózat működtetéséről, amely biztosítja az utazóközönség számára az értékszelvények, bérletigazolványok megvásárlását.**

*„Az értékcikkek nyilvántartását, értékesítését komplex ügyviteli rendszer segítségével tervezzük megvalósítani. Partnerünk már bizonyított magyarországi nagyváros (megyeszékhely) tömegközlekedési szolgáltatásának ügyvitelében, így bizalommal támaszkodunk az általa fejlesztett szoftverre.*

*Szolgáltatásunkban a kor digitális lehetőségeit szeretnénk a legnagyobb mértékben kiaknázni, ennek megfelelően nem tervezzük nyomdai értékcikkek forgalmazását azok költséges logisztikája, őrzése miatt. Ehelyett a személyes jegy/bérletpénztárban, valamint az Éhen Gyula téren, a Domus Áruháznál és a Fő tér közelében kiépítésre kerülő menetjegykiadó automatákból értékszelvény helyszíni előállításával (nyomtatásával) oldjuk meg a jegy- és bérletkiadást. Kérjük Kiíró támogatását a jegykiadó automaták telepítéséhez szükséges terület, valamint infrastruktúra (pl. áram bekötés) biztosításához.*

*Bizományosi rendszerben a szerződés időtartama alatt minimálisan 10 jegyértékesítési pontot tartunk fenn, valamint – élve a pályázati kiírás Szakmai alkalmassági feltételek és minimális közszolgáltatási követelmények 8.) pontban foglalt lehetőséggel – Ajánlatkérő Király u. 1. szám alatt található ingatlanában, Ajánlatkérő személyi állományának segítségével bizományosi jegy- és bérletértékesítési pontot alakítunk ki és tartunk fenn, melyhez a szükséges technikai feltételeket biztosítjuk.”*

1. **Ajánlattevő legalább az Éhen Gyula téren, a Domus Áruháznál és a Fő tér közelében köteles jegyértékesítő automatát telepíteni és folyamatosan működtetni, amely - az autóbuszon történő jegyértékesítés mellett - vásárlási lehetőséget ad az utazóközönség számára.**

*Az Éhen Gyula téren, a Domus Áruháznál és a Fő tér közelében kiépítésre kerülő menetjegykiadó automatákból értékszelvény helyszíni előállításával (nyomtatásával) oldják meg a jegy- és bérletkiadást.*

1. **Ajánlattevőnek a szerződés teljes időtartama alatt legalább 10 jegyértékesítési pontot kell üzemeltetnie bizományosi rendszerben.**

*Bizományosi rendszerben a szerződés időtartama alatt minimálisan 10 jegyértékesítési pontot tartanak fenn.*

1. **A 10 jegyértékesítési ponton és a jegyértékesítő automatákon felül az ajánlatkérő a Király u. 1. szám alatt saját tulajdonú ingatlanában és saját személyi állományával jegy – és bérletértékesítő pontot működtethet az ajánlattevő beleegyezésével, azzal, hogy a technikai feltételeket ajánlattevőnek kell biztosítani;**

*Ajánlatkérő Király u. 1. szám alatt található ingatlanában, Pályázó személyi állományának segítségével bizományosi jegy- és bérletértékesítési pontot alakít ki és tart fenn, melyhez a szükséges technikai feltételeket biztosítják.*

1. **Ajánlattevő köteles 2023. január 1-jétől elektronikus jegyrendszert és online menetrendet működtetni.**

*Céljuk kialakítani elektronikus jegy- és bérletrendszert a pályázati kiírás Szakmai alkalmassági feltételek és minimális közszolgáltatási követelmények 8.) pontjával összhangban.*

1. **Ajánlattevőnek az Éhen Gyula téren az Önkormányzat által biztosított területen decentrumot kell működtetnie.**

*Szombathely, Éhen Gyula téren (a jelenlegi helyén) tervezik kialakítani a forgalomirányításra, jegyértékesítésre szolgáló munkaállomásokat, az autóbuszvezetők munkaközi szünet eltöltésére alkalmas pihenőhelyiség kialakítását szintén itt tervezik.*

*Az intermodális közlekedési csomópont tervezett megvalósításáig ideiglenes, esztétikus konténer(ek)ből összeállított megoldásban gondolkodnak, mely igényes, kulturált munkavégzést és pihenést tesz lehetővé.*

1. **Ajánlattevő köteles online és telefonos ügyfélszolgálatot biztosítani.**

*„Utasaink részére az ügyfélszolgálati tevékenységet alapvetően telefonon vagy online nyújtjuk. A személyes megjelenést igénylő ügyek, például*

* *utazási igazolványokkal kapcsolatos ügyintézés,*
* *pótdíjakkal kapcsolatos ügyintézés, pótdíj-befizetés,*
* *szolgáltatással kapcsolatos észrevételek, javaslatok, reklamációk ügyintézését az Éhen Gyula téren kialakításra kerülő ügyfélponton tervezzük megvalósítani.”*
1. **Ajánlattevő köteles saját költségén biztosítani a buszok tárolását.**

*„Sikeres pályázat esetén vállaljuk, hogy saját vagy bérelt telephelyet tartunk fenn a szerződés teljes időtartama alatt Szombathely közigazgatási határán belül az autóbuszok tárolására.”*

1. **Ajánlattevő köteles a buszmegállókban hagyományos menetrendi hirdetményeket elhelyezni, melyeken – összhangban a hatályos menetrenddel, illetőleg vonalhálózattal – feltünteti a megállóhely nevét, az adott megállóhelyről induló járat/járatok számjelét, a járat/járatok útvonalát, az átszállási lehetőségeket, valamint az indulási időket. Ajánlattevő köteles továbbá az Éhen Gyula téren, a Domus Áruháznál és a Városháza megállóhelyeken GPS alapú utastájékoztató rendszert működtetni a szerződés teljes időtartama alatt;**

*Az utastájékoztatást a pályázati kiírásban előírtak szerint vállalják.*

1. **Szolgáltató köteles a gépjárművek beszerzését, cseréjét, szervízelését, vizsgáztatását, tankolását, tisztán tartását, valamint minden, a gépjárművek szabályos és minőségi üzembentartásával kapcsolatos költséget viselni, amely költséget megrendelőre nem háríthat át. A buszok téli fűtéséről gondoskodni kell szolgáltatónak.**

*„A tevékenységhez szükséges üzemanyagot, illetve az Euro VI környezetvédelmi norma teljesítéséhez elengedhetetlen adalékanyagot (Ad-Blue) Szombathelyen szerződéses partnerünktől, a Söptei út 68. címen található Concordia üzemanyagtöltő állomáson tervezzük beszerezni. Az autóbuszok garanciális javítását, időszakos (gyártó által előírt intervallum szerinti) átvizsgálását, valamint a nagyobb javításokat szakszervizben végeztetjük. Javító- és karbantartó partnerünk Magyarországon a Pappas Auto Magyarország Kft., Ausztriában az EvoBus Austria GmbH. A műszaki telephely címet sikeres pályázat esetén a szolgáltatás megkezdésének napjáig Kiíró részére a pályázati kiírásban foglalt előírás szerint megadjuk. „Autóbusszal végzett, menetrend szerinti személyszállítás” tárgyban indított pályázati eljárás során nyilatkozom, hogy a pályázati kiírásban foglalt feltételeket és kötelezettségeket megismertem és azokat elfogadtam.”*

1. **A Szolgáltató új autóbusz beszerzése esetén köteles a környezetkímélő és energiahatékony közúti járművek beszerzésének előmozdításáról szóló 48/2011. (III. 30.) Korm. rendelet előírásait figyelembe venni.**

*„Autóbusszal végzett, menetrend szerinti személyszállítás” tárgyban indított pályázati eljárás során nyilatkozom, hogy a pályázati kiírásban foglalt feltételeket és kötelezettségeket megismertem és azokat elfogadtam.”*

1. **A Szolgáltató köteles az általa fenntartott forgalomirányító helyeken, az általa működtetett ügyfélszolgálati irodában, illetőleg internetes honlapján tájékoztatni az utazókat vonalhálózatáról, menetrendjéről, viteldíjairól, az egyes járatok útvonalának időleges változásáról, valamint működésének aktuális kérdéseiről.**

*„Utasaink részére az ügyfélszolgálati tevékenységet alapvetően telefonon vagy online nyújtjuk. A személyes megjelenést igénylő ügyek, például*

* *utazási igazolványokkal kapcsolatos ügyintézés,*
* *pótdíjakkal kapcsolatos ügyintézés, pótdíj-befizetés,*
* *szolgáltatással kapcsolatos észrevételek, javaslatok, reklamációk ügyintézését az Éhen Gyula téren kialakításra kerülő ügyfélponton tervezzük megvalósítani.”*
1. **A járművek külső felületén reklám csak a jármű hátulján illetve a jármű oldalán az ablak alatti oldallemezen, úgy helyezhető el, hogy az egységes megjelenés és a jó felismerhetőség követelménye továbbra is érvényesüljön.**

*Pályázó nyilatkozik, hogy pályázati kiírásban foglalt feltételeket és kötelezettségeket megismerte és elfogadta.*

1. **A Pályázónak rendelkeznie kell autóbuszos személyszállításra irányuló engedéllyel, melynek másolatát a pályázathoz csatolnia kell.**

*Rendelkezik autóbuszos személyszállításra irányuló engedéllyel*

1. **A Pályázónak a szolgáltatás megkezdésének időpontjától a szolgáltatás teljes időtartama alatt rendelkeznie kell teljes körű utas- és poggyászbiztosítással. Az utas, és poggyászbiztosításra vonatkozó érvényes szerződésének kötvénymásolatát, vagy a megkötésére irányuló kötelezettség vállalást tartalmazó nyilatkozatot a pályázathoz mellékelni kell.**

*Pályázó nyilatkozott a kötelezettség vállalásról.*

1. **A Pályázó vállalja, hogy a szolgáltatás ellátását saját, bérelt vagy lízingelt járművel látja el, melyek a szolgáltatás teljes időtartama alatt a vonatkozó, mindenkori jogszabályi előírásoknak meg kell felelniük különös tekintettel az 5/1990. KöHéM rendelet a közúti járművek műszaki megvizsgálásáról és a 6/1990. KöHéM rendelet a közúti járművek forgalomba helyezésének és forgalomban tartásának műszaki feltételeiről, továbbá rendelkezniük kell a 261/2011. (XII.7.) Korm. rendeletben előírt engedéllyel.**

*„Szombathely város lakóinak minőségi és megbízható kiszolgálása érdekében, figyelembe véve a környezetvédelmi szempontokat társaságunk a feladatellátáshoz új autóbuszokat kíván beszerezni. „Autóbusszal végzett, menetrend szerinti személyszállítás” tárgyban indított pályázati eljárás során nyilatkozom, hogy a pályázati kiírásban foglalt feltételeket és kötelezettségeket megismertem és azokat elfogadtam.”*

1. **A Pályázó webes elérhetőségét, telefonos applikáció letöltési lehetőségét, ezek pontos letöltési forrását jól látható helyen fel kell tüntetni a járműveken.**„*A kor digitális lehetőségeit kihasználva előtérbe helyezi az elektronikus megoldásokat a kommunikáció, a tájékoztatás, valamint a menetjegy/bérlet vásárlás területén. „Autóbusszal végzett, menetrend szerinti személyszállítás” tárgyban indított pályázati eljárás során nyilatkozom, hogy a pályázati kiírásban foglalt feltételeket és kötelezettségeket megismertem és azokat elfogadtam.”*
2. **Amennyiben a szolgáltatásba bevont, a szolgáltatás teljesítéséhez szükséges járműállományban tartós, legalább 1 hónap időtartamú változás történik, úgy a járműállományban bekövetkezett változtatásokat a Pályázó köteles a Kiírónak írásban bejelenteni. Pályázó biztosítani köteles továbbá az utasok kényelmét a szolgáltatás igénybevétele kapcsán, valamint törekednie kell a szolgáltatás zavartalan fenntartására.**

*Pályázó nyilatkozott, hogy az új autóbuszok üzembe állításával, a városi autóbusz-flotta életkorának radikális csökkentésével modern, az utasok igényeinek megfelelő, környezetbarát, egyben műszakilag megbízható flottát hoz létre. Pályázó nyilatkozik, hogy pályázati kiírásban foglalt feltételeket és kötelezettségeket megismerte és elfogadta.*

Fentiek alapján a pályázó által benyújtott ajánlat megfelel a pályázati felhívásban és a pályázati kiírásban meghatározott felételeknek, ezért a pályázat érvényes. A pályázati kiírás 8. oldalán szereplők szerint a kiíró csak az érvényes pályázatokat bírálja el.

**A pályázó ajánlata a hasznos kilométerkibocsátás ellentételezése tekintetében: 650 Ft/hasznos km.**

**Tekintettel arra, hogy a** Blaguss Agora Hungary Kft. ajánlata érvényes, és a Szolgáltató jelen emlékeztetőben foglaltak alapján alkalmas a közszolgáltatás megfelelő színvonalon történő ellátására, ezért a pályázati eljárás eredményes. A pályázati eljárás alapján Szombathely Megyei Jogú Város Önkormányzata a Blaguss Agora Hungary Kft.-vel köt szerződést Szombathely közigazgatási területén helyi, autóbusszal végzett, menetrendszerinti személyszállítási feladatok 2022. január 1. napjától történő ellátására.

**Szombathely, 2021. június 24.**

***Záradék:***

***Az emlékeztetőt Szombathely Megyei Jogú Város Közgyűlése a …/2021. (VI.24.) Kgy.sz. határozatával elfogadta.***

***/: Dr. Nemény András :/***

 ***polgármester***